Օբաման հաղթեց

**«Օբաման հաղթեց»** ()՝ ամերիկյան «Հարավային այգի» մուլտսերիալի 16 եթերաշրջանի տասնչորսերորդ դրվագ։ Դրվագի պրեմիերան կայացել է 2012 թվականի նոյեմբերի 7-ին։ Սերիան հիմնված է մի գաղտնիքի վրա, որը թաքցնում է Էրիկ Քարթմանը, և որը կարող է փոխել ԱՄՆ-ում 2012 թվականի նախագահական ընտրությունների արդյունքը։ Դրվագում նաև հղումներ կան դեպի Lucasfilm-ի The Walt Disney Company-ին, ինչպես նաև Մորգան Ֆրիմանի պատմողական ոճին, որի ծաղրանմանեցված հայտնվում է դրվագում։

## Սյուժե
2012 թվականի ԱՄՆ նախագահական ընտրությունների ժամանակ չորրորդ դասարանի աշակերտ Էրիկ Քարթմանը ներկայանում է որպես կորած երեխա՝ խաբելու տարեց ընտրատեղամասի աշխատակիցներին և գողանալու քվեաթերթիկները որոշիչ նահանգներում՝ Կոլորադոյում, Հյուսիսային Կարոլինայում, Ֆլորիդայում, Օհայոյում և Նևադայում։ Ընտրություններից հաջորդ օրը, որոնց ընթացքում Բարաք Օբաման վերընտրվում է երկրորդ ժամկետով, Քարթմանը Քայլ Բրոֆլովսկուն ցույց է տալիս գողացված քվեաթերթիկները։ Քայլին դա վրդովեցնում է, և նա հաղորդում է գողության մասին ոստիկանությանտը։ Սակայն երբ ոստիկանությունը սկսում է խուզարկել նրա սենյակը, քվեաթերթիկներն արդեն թաքցված են լինում քաղաքից դուրս գտնվող ավտոսրահում՝ Սթիվենսոնի Համմերի մեջ։ Պարզվում է, որ Քարթմանըարտմանը վարձվել է գեներալ Պուն Լի Ցաոյի կողմից՝ Չինաստանի կառավարության անունից, որը գործարք է կնքել Օբամայի հետ՝ նրա վերընտրման համար։ Երբ Օբամայի օգնականներից մեկը նշում է հնարավոր վտանգը, որ Ցաոն կարող է դիմել մամուլին, Օբաման մերժում է այդ մտավախությունը՝ ասելով, որ բոլորը գիտեն Ցաո գեներալի «ճուտիկին»՝ հղում անելով դեպի «Ցաո գեներալի Ճուտ» չինական հայտնի ուտեստին, որը հիշատակվում է ամբողջ դրվագի ընթացքում։

Ցաոն, Քարթմանը և Օբաման հանդիպում են Red Lobster ռեստորանում, որտեղ նրանց դեմ են դուրս գալիս Քայլին, Սթեն Մարշը, Քեննի Մաքկորմիքն ու նրանց ընկերները։ Նրանք Մորգան Ֆրիմանի բացատրություններից հասկանում են, որ չինացիները ցանկանում են, որ Օբաման իր վերընտրման դիմաց փոխանցի նրանց «Աստղային պատերազմներ» ֆրանշիզայի իրավունքները, որպեսզի Չինաստանը կարողանա նկարահանել այդ շարքի ապագա շարունակությունները։ Ֆրիմանն ավելացնում է, որ Քարթմանը չի բացահայտի քվեաթերթիկների տեղակայությունը, քանի դեռ իր նոր պահանջները չեն բավարարվել։ Երբ Սթենը Ֆրիմանից հարցնում է, թե ինչու է նա միշտ հայտնվում՝ ամեն բարդ բան բացատրելու համար, Ֆրիմանը պատասխանում է, որ ամեն անգամ, երբ դա անում է, իր դեմքին նոր պեպեն է հայտնվում։ Քարթմանը չինացիներից պահանջում է, որ իրեն թույլ տան մարմնավորել Լյուկ Սքայուոքերի որդուն «Աստղային պատերազմների» ապագա ֆիլմերում։ Սակայն երբ Ցաոն կատաղած մերժում է՝ ասելով, որ դա իրենց նախնական պայմանավորվածության մաս չէր կազմում, Քարթմանը փախչում է հանդիպումից։

Մինչ Քայլին, Սթենը, Քեննին և մյուս տղաները խուզարկում էին Քարթմանի տունը՝ գողացված քվեաթերթիկները գտնելու նպատակով, Միկի Մաուսը տեղեկանալով չինացիների հետ կնքված գործարքի մասին, գալիս է Հարավային այգի՝ Բոբ Ֆետի տիեզերանավով։ Նա առևանգում է Քարթմանին, որը հասկանում է, որ Միկիին անհանգստացնում են ընտրությունների արդյունքները, քանի որ Միթ Ռոմնին Չինաստանի նկատմամբ կձեռնարկեր ավելի կոշտ քաղաքականություն և «Աստղային պատերազմներ»-ը կմնար Դիսնեյի սեփականությունը։ Քվեարկության արդյունքները հայտնելու դիմաց Միկին համաձայնվում է Քարթմանի պահանջներին, որոնցում արդեն ներառված են՝ Լյուկ Սքայուոքերի որդու դերը, Թաունթաունը, «Աստղային պատերազմների» բլաստերը և նոր կերպար՝ Չյուբակկա անունով։ Այն պահին, երբ ոստիկանությունը, Ցաոն, Քայլը, Սթենը և Քարթմանը հանդիպում են Սթիվենսոնի Համմերի մոտ, կրկին հայտնվում է Մորգան Ֆրիմանը։ Նա բացատրում է, որ չինացիները ցանկանում են պաշտպանել «Աստղային պատերազմներ» ֆրանշիզան Դիսնեյից, որը, նրանց կարծիքով, կարող է լինել անհամապատասխանստուդիա դրա համար։ Նոր պեպեններ ձեռք բերելով՝ Ֆրիմանը հարցնում է՝ որն է ավելի կարևոր՝ ճիշտ նախագահ ունենալը, թե ֆրանշիզայի պաշտպանությունը։ Ոստիկանությունը որոշում է չհայտնել քվեաթերթիկների գտնվելու վայրը, և Քարթմանը սարսափով տեսնում է, թե ինչպես է Սթենը այրում դրանք՝ ի վերջո ոչնչացնելով Քարթմանի շանսերը մասնակցելու ֆրանշիզային։ Բոլոր ներկաները սկսում են վանկարկել, իսկ երկնքում հայտնվում է Օբամայի ծխագույն պատկերը։

## Գնահատականներ
Մաքս Նիկոլսոնը (IGN-ից) դրականորեն արձագանքել է դրվագին՝ բացատրելով դրա հաջողությունը երկու շահեկան թեմաների համադրությամբ՝ ԱՄՆ նախագահական ընտրություններ և Lucasfilm-ի վաճառքը Դիսնեյին։ «Անկասկած, «South Park»-ը միշտ հիանալի է եղել քաղաքականության մեջ, և «Օբաման հաղթեց» դրվագը բացառություն չէ», – գրում է քննադատը՝ այս դրվագը անվանելով «հնարավոր է՝ տարվա լավագույնը»։

Մարկուս Հիլմերը (AV Club) դրվագին տվել է բարձրագույն գնահատական՝ անվանելով այն «ոգևորիչ, հրաշալի և անհոգ դրվագ», որը գերազանցել է այնպիսի սերիաներ, ինչպիսիք են՝ «Բարձրացնելով նշաձողը», «Ֆեյսթայմի մղձավանջը» և «Ապարանջան ծափահարությունների համար»։ Հիլմերը հատկապես ընդգծել է Օբամայի և չինացիների միջև գործարքը՝ որպես քաղաքական թրիլլերների փայլուն ծաղրանկար։ Նա գովել է նաև դրվագի «սատիրի հանճարեղությունը», որն անդրադառնում է ամերիկյան քաղաքագետների ու ընտրողների իրական խելացնորությունները՝ այն բնութագրելով որպես «խենթության ոգեշնչող բարձունքներ»։

Ռոբերտ Լոյդը Լոս Անջելես Թայմս-ից գրել է, որ սա «South Park»-ի հիանալի դրվագ էր։ Մասնավորապես, նա նշել է, որ «Երբ խոսքը վերաբերում է իրական մարդկային հիմարությանը, «South Park»-ը դեռևս կարող է մնալ առաջնագծում»։

## Ծանոթագրություններ

## Արտաքին հղումներ
* Пресс-релиз эпизода на сайте South Park Studios
* Эпизод на сайте South Park Studios

Կատեգորիա:Ամերիկյան մուլտֆիլմեր